હજી તો સીતા માંડ પા-પા પગલી કરતાં શીખી હતી ને તેનાં માતા-પિતા તેને બેંગલુરુની નામાંકિત શાળામાં પ્રવેશ અપાવવા લઈ ગયાં. અંગ્રેજી માધ્યમની શાળામાં જૂનિયર કેજીમાં પ્રવેશ લેવાનો હતો ! નિર્દોષ સીતાને તેનાં માતાપિતા અહીં કેમ લાવ્યાં તે કંઈ સમજાયું નહીં. શાળાના આચાર્યે ‘નિયમ પ્રમાણે’ સીતાનો ઇન્ટરવ્યુ લેવાની શરૂઆત કરી. અંગ્રેજી મીડિયમની શાળા એટલે ઇન્ટરવ્યુ પણ કડક. માતા-પિતાને બોલવા ઉપર પ્રતિબંધ હતો.